Игор Северянин
Увертюра

Превод от руски: Иван Теофилов, —

chitanka.info

Ананаси в шампанско! Ананаси в шампанско!

С удивителен вкус — и искрист, и резлив!

Цял съм в нещо норвежко! Цял съм в нещо испанско!

Вдъхновен напористо! Към перото ревнив!

Грак на аероплани! Бяг на автомобили!

Ветросвист на експреси! Крилоспринт на шейни!

Някой там е целуван! Някой там са пребили!

Ананаси в шампанско — пулс на зли тъмнини!

В нервен сбор на девойки, в общество строго дамско

аз житейските драми ще създам в блянофарс…

Ананаси в шампанско! Ананаси в шампанско!

От Москва — в Нагазаки! И от Ню Йорк — към Марс!

1915

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.